X'ma jogħrokx idejh RCC li jgħid hu jseħħ! Richard Cachia Caruana ilu jag]milha ta' persuna misterjuża u li taħdem minn wara l-kwinti minn meta qala' daqqa ta' sikkina fl-Imdina u telgħu lil Żeppi l-Ħafi bħala xhud wara li Fenech Adami tah maħfra presidenzjali. Tinsewx li dan Żeppi l-Ħafi kien u baqa' kriminal tal-karriera li ġie protett mill-gvern ta' Fenech Adami biex jikxef min ipprova joqtol lil Cachia Caruana li sal-lum għadu ma nqabad ħadd. Dan ifisser li Żeppi l-Ħafi ngħata maħfra għal xejn! Cachia Caruana ngħata eluf kbar ta' liri bħal kumpens ta' l-assalt imdemmi li sar fuqu u baqa' mgħasses mill-pulizija u tiela' fil-ġerakija tal-PN sakemm sar il-prim manipulatur li minn Brusel jara lil min se jkisser u jgħolli 'l fuq permezz ta' pinnen velenużi mikrija bħal dik ta' DCG u tal-Boċċa. Dejjem ftakru li dawn in-nies xebgħu jiffongaw bis-saħħa tax-xogħol skabruż li jagħmlu għal Cachia Caruana; filwaqt li hu jiekol l-aqwa ikel u jixrob l-ifjen imbejjed f'Brusel. Mhux ta' b'xejn ħadd minnhom ma jrid li Gonzipn jitlef l-elezzjoni li jmiss. Ir-raġel jidher kwiet, iżda huwa vendikattiv u jaf jeqred lil min ma jaqbilx miegħu. Imbasta l-gvern tiegħu jibqa' fil-poter u għalhekk l-elezzjoni li jmiss hija kruċjali għax għall-ewwel darba f'25 sena Cachia Caruana qed jara li jista' jitlef it-titlu ta' Kardinal u l-poter li dan iġib miegħu. Min jaf x'taħwid u tgerfix se jsib l-Labour jekk jitla' għax l-id tal-kap ta' l-Oligarkija tal-Poter qisha ta' qarnita mimlija swaba li jilħqu kullimkien. Il-ġlied kontra tiegħu ilu għaddej fil-partit stess is-snin u laħaq il-quċċata waqt il-proġett tal-Kattidral ta' San Ġwann li Cachia Caruana xtaq li titħaffer barriera taħtu. Għidu li tridu fuqu, imma l-unika MP li kellu l-bajd kbir biżżejjed biex jiġġielidlu kien JPO li wissa lill-gvern li mhux se jivvota fil-parlament favur dik l-atroċita. Iridu naraw x'se jagħmel fil-votazzjoni ta' Ġunju dwar Cachia Caruana għaliex JPO jaf li dan hu l-percimes wara l-attakki li xebgħu jagħmlu kontrieh nies bħal DCG u l-Boċċa. Aħna tal-Mazzun m'għadniex nikkalkulaw lil Franco Debono għax ir-raġel wera darba wara l-oħra li m'għandux il-bajd kbir biżżejjed, tant li diġa ddikkjara li se jivvota favur il-baġit. Wara dak it-tgħajjir kollha kontra Gonzi u l-Oligarkija reġa bela' kliemu. Wara l-ħalf li mhux se jaċċetta li l-baġit jiġi diskuss qabel il-kwistjoni ta' Carm Mifsud Bonniċi reġa bela' kollox u lanqas biss tniffes waqt li l-PL kienu qed jiddiskutu ma' Tonio Borġ. Isimgħuna, aħna mhux ngħidu li Franco Debono m'għandux raġun f'ħafna mill-kritika tiegħu. Qed ngħidu biss li ma jasalx. Fil-fatt, hu għandu raġun biex ibiegħ fuq l-ardir ta' Cachia Caruana li mhuwiex membru parlamentari u jiġbed l-ispag ta' kulħadd bil-barka ta' Gonzipn u juża d- dirty tricks biex ikisser u iħammeġ lil dawk kollha li ma jaqblux miegħu. U din hi l-agħar biċċa mill-kritika kontra RCC—kif persuna li ma tirrapreżenta lil ħadd għax qatt ma ġiet eletta demokratikament, tagħmel li trid u titkellem għal pajjiżna qisha l-portavuċi tal-poplu kollu fl-aktar livell għoli ta' l-EU. Lanqas li kieku l-PL ma skopriex ir-rapporti tal- wikileaks, il-posizzjoni ta' RCC ilha problematika u bl-akkużi kontra tiegħu minn membri tan-naħa tal-gvern stess, aktar isserjat. Hawnhekk għandna persuna li prattikament tagħmel bil-moħbi u mingħajr mhi kontabbli lejn il-parlament għax dak li tagħmel hu sigriet u qatt ma jidher quddiem il-parlament. F'pajjiż demokratiku ma jistax ikollok persuna li taħdem barra l-ogħla istituzzjoni tal-pajjiż u tippretendi li ma tiġix skrutiniżżata minn din l-istituzzjoni li wara kollox qiegħda hemm biex ma tħallix lill-gvern u n-nies tiegħu jagħmlu li jridu. Fil-fatt, dan jispjega għalfejn bħalissa ninsabu fi kriżi u dan mhux aħna biss qed insostnu, iżda gazzetti bħat-Times u l-Independent li żgur mhumiex ħbieb tal-PL. Il-gvern qed juża l-parliament mhux bħala għodda sabiex jiskrutinizza l-kontabilita' tiegħu u ta' niesu, iżda biex sempliċiment itawwal il-ħin forsi b'xi miraklu jirnexxilu jerġa jitla' u nies bħal RCC, DCG u l-Boċċa żgur li jieħdu nies 'il ġewwa li s-seba' t'iħluq li jieklu bihom se jkomplu jiffungaw.
Il-Gran Alla RCC!